b'\n_START_ARTICLE_\nKalijev perklorat\n_START_SECTION_\nLastnosti\n_START_PARAGRAPH_\nKalijev perklorat se pripravlja industrijsko z obdelavo vodne raztopine natrijevega perklorata z KCI._NEWLINE_Kalijev perklorat je oksidant v smislu, da eksotermno prena\xc5\xa1a kisik organskim spojinam. V kombinaciji z glukozo daje ogljikov dioksid._NEWLINE_Kot oksidant se kalijev perklorat lahko varno uporablja v prisotnosti \xc5\xbevepla, medtem ko se kalijevega klorata ne sme, saj so klorati kineti\xc4\x8dno \xc5\xa1ibkej\xc5\xa1i oksidanti. Klorat proizvaja kislino, ki je izredno nestabilna in lahko privede do prezgodnjega v\xc5\xbeiga. Zaradi tega je kalijev perklorat bolj stabilen, saj te kisline ne proizvaja. Je mo\xc4\x8dan oksidant, ki je zdravju \xc5\xa1kodljiv pri zau\xc5\xbeitju, vdihavanju ali absorbciji skozi ko\xc5\xbeo. Povzro\xc4\x8di lahko hudo dra\xc5\xbeenje o\xc4\x8di, ko\xc5\xbee in dihalne poti. Vpliva lahko na ledvice in kri._NEWLINE_V medicini se lahko kalijev perklorat uporablja kot antitiroidno sredstvo za zdravljenje hipertiroze, obi\xc4\x8dajno v kombinaciji s katerim drugim zdravilom. Uporablja se tudi za izdelavo streliva in pirotehnike.\n_START_SECTION_\nObstojnost in reaktivnost\n_START_PARAGRAPH_\nSnov je obstojna pri obi\xc4\x8dajnih pogojih uporabe in skladi\xc5\xa1\xc4\x8denja. Pri razgradnji nastaneta klor in kalijev oksid. Snov je nezdru\xc5\xbeljiva z ve\xc4\x8d snovmi: aluminij, magnezij, fluor, \xc5\xbeveplo, veliko vnetljivih snovi ... S snovjo se ne sme delovati v vro\xc4\x8dem prostoru, v bli\xc5\xbeini plamena oz. drugih virov v\xc5\xbeiga.'